***Suvestinė redakcija nuo 2022-09-01***



**KAUNO MIESTO SAVIVALDYBĖS TARYBA**

**SPRENDIMAS**

**DĖL MAITINIMO PASLAUGŲ TEIKIMO KAUNO MIESTO SAVIVALDYBĖS ĮSTEIGTŲ ŠVIETIMO ĮSTAIGŲ IKIMOKYKLINĖSE IR PRIEŠMOKYKLINĖSE GRUPĖSE**

2020 m. liepos 21 d. Nr. T-327

Kaunas

Vadovaudamasi LR vietos savivaldos įstatymo 6 straipsnio 4 punktu ir 16 straipsnio 2 dalies 37 punktu, LR švietimo įstatymo 36 straipsnio 8 ir 9 dalimis, 60 straipsnio 1 dalies 15 punktu, Lietuvos higienos normos HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“, patvirtintos LR sveikatos apsaugos ministro 2010 m. balandžio 22 d. įsakymu Nr. V-313 „Dėl Lietuvos higienos normos HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“ patvirtinimo“, 8 punktu, Vaikų maitinimo organizavimo tvarkos aprašo, patvirtinto LR sveikatos apsaugos ministro 2011 m. lapkričio 11 d. įsakymu Nr. V-964 „Dėl Maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašo patvirtinimo“, 32.1 ir 32.2 papunkčiais, Lietuvos Respublikos socialinės paramos įstatymo 5 straipsnio 3 dalimi, Kauno miesto savivaldybės taryba nusprendžia:

1. Patvirtinti Kauno miesto savivaldybės įsteigtų švietimo įstaigų ikimokyklinių ir priešmokyklinių grupių vaikų maitinimo paslaugų (dienos maitinimo normos) mokestį už kiekvieną vaiko lankytą ir nepateisintai nelankytą dieną:

1.1. lopšelio grupės vaiko: pusryčiai – 0,65 Eur, pietūs – 1,10 Eur, priešpiečiai arba pavakariai – 0,35 Eur, vakarienė – 0,65 Eur, naktipiečiai – 0,30 Eur;

1.2. darželio grupės vaiko: pusryčiai – 0,70 Eur, pietūs – 1,30 Eur, priešpiečiai arba pavakariai – 0,40 Eur, vakarienė – 0,70 Eur, naktipiečiai – 0,30 Eur;

1.3. priešmokyklinės grupės vaiko: pusryčiai – 0,70 Eur, priešpiečiai arba pavakariai – 0,40 Eur, vakarienė – 0,70 Eur, naktipiečiai – 0,30 Eur;

1.4. priešmokyklinės grupės vaiko pietūs, jeigu nėra poreikio naudotis nemokamai skiriamais pietumis ir vienas iš vaiko tėvų, globėjų ar kitų bendrai gyvenančių pilnamečių asmenų informavo ir patvirtino, kad atsisako skirtos šios paramos, – 1,93 Eur.

2. Leisti 1 punkte nurodytų švietimo įstaigų direktoriams, pritarus šių įstaigų taryboms, nustatyti vaikų maitinimų skaičių atsižvelgiant į įstaigos grupių veiklos trukmę.

3. Leisti vaikų tėvams, raštu pateikusiems prašymą 1 punkte nurodytų švietimo įstaigų direktoriams:

3.1. ne trumpiau kaip mėnesį pasirinkti vaikų maitinimų skaičių ir mokėti mokestį pagal tai, kiek valandų per dieną vaikai praleidžia įstaigoje, su sąlyga, kad vaikai bus maitinami kas 3,5 valandas;

3.2. atsisakyti maitinimo paslaugų, jeigu vaikai švietimo įstaigoje praleidžia ne ilgiau kaip 4 val. per dieną.

4. Nustatyti 1 punkte nurodytų švietimo įstaigų darbuotojams, pageidaujantiems pietauti šiose įstaigose, mokestį už vienus pietus – 2,30 Eur.

5. Pripažinti netekusiu galios Kauno miesto savivaldybės tarybos 2010 m. liepos 9 d. sprendimą Nr. T-350 „Dėl maitinimo paslaugų teikimo Kauno miesto savivaldybės įsteigtų švietimo įstaigų ikimokyklinėse ir priešmokyklinėse grupėse“ su visais pakeitimais ir papildymais.

6. Šis sprendimas įsigalioja 2020 m. rugsėjo 1 dieną.

Savivaldybės meras Visvaldas Matijošaitis